Source: http://www.bihon.ro/program-intens-de-pregatiri-pentru-handbalistii-oradeni/2174092
Timestamp: 2019-03-26 12:04:43+00:00

Document:
Program intens de pregătiri pentru handbaliștii orădeni - BIHON
Program intens de pregătiri pentru handbaliștii orădeni
la	6. ianuarie 2019 16:51
CSM Oradea și-a reluat pregătirile	- © FOTO: COSTEL DEMIAN
Divizionara A de handbal masculin CSM Oradea și-a reluat sâmbătă pregătirile pentru sezonul de primăvară.
Antrenamentele se desfășoară pe plan local, fără cantonament. Antrenorul George Tăutu pune accentul într-o primă fază pe pregătirea fizică, urmând apoi antrenamentul specific. Lotul echipei a rămas același, fără modificări față de prima jumătate a sezonului. CSM Oradea dispune de un număr de 18 jucători, majoritatea fiind orădeni.
CSM Oradea va susține în perioada precompetițională mai multe meciuri de verificare. La 11-12 ianuarie, echipa orădeană se va deplasa la Timișoara, pentru două partide amicale cu formația de Ligă Națională SCM Politehnica. La data de 16 ianuarie, CSM Oradea va disputa un meci în compania unei alte echipe din prima ligă, Universitatea Cluj-Napoca, tot în deplasare. Înainte de startul celui de-al doilea tur din Seria D a Diviziei A, orădenii vor mai susține o ultimă partidă de verificare în compania unei adversare care nu a fost încă desemnată.
„După meciurile foarte dificile cu Timișoara și Clujul, aș dori o echipă mai accesibilă pentru ultima partidă de verificare, de preferință una de Divizia A”, ne-a declarat antrenorul George Tăutu.
Campionatul se va relua la data de 2 februarie, cu etapa a 11-a, în cadrul căreia CSM Oradea va primi pe terenul propriu vizita liderei clasamentului din Seria D, HC Szejke Odorheiu Secuiesc.
Taguri: csm oradea, handbal masculin, pregatiri, program, sezonul de primăvară

References: CSM 
 CSM 
 CSM 

CSM 
 CSM 
 CSM 
 csm